দিল্লীৰ ভাৰতীয় জনতা পাৰ্টিৰ সাংসদ তথা প্ৰাক্তন ক্ৰিকেটাৰ গৌতম গম্ভীৰে 'ISIS কাশ্মীৰ'ৰ পৰা মৃত্যুৰ ভাবুকি লাভ কৰিছে। এই কথা নিজেই সদৰী কৰিছে সাংসদ গৰাকীয়ে।
কেন্দ্ৰীয় ডিচিপি শ্বেতা চৌহানে সংবাদ সংস্থা ANI ক জনোৱা অনুসৰি গম্ভীৰে এই সন্দৰ্ভত দিল্লী আৰক্ষীৰ কাষ চাপিছে। "গৌতম গম্ভীৰে ই-মেইলযোগে 'আইছিছ কাশ্মীৰ'ৰ পৰা মৃত্যুৰ ভাবুকি লাভ কৰিছে। গম্ভীৰৰ বাসগৃহৰ বাহিৰত নিৰাপত্তা বৃদ্ধি কৰা হৈছে।" চৌহানে লগতে কয়।
এই সন্দৰ্ভত তদন্ত অব্যাহত আছে বুলি জানিবলৈ দিয়ে আৰক্ষী বিষয়া গৰাকীয়ে।
আৰক্ষীলৈ লিখা এখন পত্ৰত গম্ভীৰে ইমেইলটোৰ বিৱৰণ প্ৰকাশ কৰে। তেওঁ দাবী কৰে যে আইছিছ কাশ্মীৰে তেওঁলৈ এই মেইলটো প্ৰেৰণ কৰিছিল।
ইয়াত লিখা আছিল যে সন্ত্ৰাসবাদী দলটোৱে তেওঁক আৰু তেওঁৰ পৰিয়ালক হত্যা কৰিবলৈ গৈ আছে।
বিজেপি সাংসদগৰাকীয়ে পাকিস্তানৰ পৰা সীমান্তৰ সিপাৰৰ সন্ত্ৰাসবাদৰ সৰৱ সমালোচনা কৰি আহিছে। চলিত বৰ্ষৰ ফেব্ৰুৱাৰী মাহত গম্ভীৰে মন্তব্য কৰিছিল যে সীমান্তৰ সিপাৰৰ সন্ত্ৰাসবাদৰ বিষয়টো শেষ নোহোৱালৈকে পাকিস্তানৰ সৈতে যিকোনো ধৰণৰ সম্পৰ্ক থাকিব নালাগে।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
